11 Ludovic, e lego mogolo yo a hotšwego ke kgahlego yeo a e bontšhitšwego e sa le yo monyenyane o re: “Ge ke bontšha ngwanabo rena kgahlego e tšwago pelong, o dira tšwelopele ka lebelo.” Ge Ludovic a bolela ka lesogana le lengwe leo le bego le na le dihlong leo le bitšwago Julien, o re: “Ka ge Julien a be a sa ikholofele ge a leka go dira dilo tše itšego ka phuthegong, o be a feleletša a sa tsebe seo a se dirago. Eupša ke ile ka lemoga gore o be a le botho kudu e bile a tloga a nyaka go thuša ba bangwe ka phuthegong. Ka gona, go e na le gore ke mo swaye diphošo, ke ile ka šetša kudu dika tša gagwe tše dibotse gomme ka mo kgothatša.” Ge nako e dutše e eya, Julien o ile a ba mohlanka wa bodiredi, e bile gona bjale ke mmulamadibogo wa ka mehla.